Byt | Health24
Posted by: Carla | 2009/02/09
Ek is raadop Dokter. My seuntjie is amper 2 jaar. In sy klassie by die kleuterskool, word hy ongeveer 1 maal per week gebyt op sy arm (tot al op sy ruggie) deur ' n ander maatjie. Volgens my seuntjie is dit altyd die selfde outjie. Ek het die skoolhoof gebel, wat sê as dit gebeur, sit hulle ' n druppeltjie tabasco sous op sy mond. Lyk my dit help nie. Die Hoof sê die kind byt impulsief en nie oor daar ' n rede is nie. Sy sê sielkundiges sê mens kan niks daaraan doen nie, dit sal verbygaan. Is daar iets wat die ouer van daardie kind kan doen om dit te stop?
Ongelukkig is daar net een oplossing hier. Aangesien die hoof nie die kind wat die ander kinders gereeld byt te skors nie, is dit nodig om jou seuntjie na 'n ander skool oor te plaas.